File:Toumei Answer - Thai version - Thai Lyrics by AY

Original Video Description
⬡ Credit

Music: Jin / Shizen no Teki-P Singer: IA Video: Wannyanpuu Please support the original artist: https://www.animate-onlineshop.jp/products/detail.php?product_id=1151821

⬡　INFO ทีมงานเจ้าของ channel เป็นผู้เรียบเรียงเนื้อเพลงเวอร์ชั่นนี้ หากต้องการ cover รบกวนใส่เครดิตและ link กลับมาให้หน่อยนะครับ เนื้อเพลงนี้ไม่ใช่คำแปล มีการปรับใจความบางส่วนเพื่อให้เข้ากับทำนองและอารมณ์ของเพลง

Thai Lyrics: AY-jin

ก็ไม่รู้ว่าที่อยู่ตรงนี้ กี่วันที่มันพ้นผ่าน เมื่อวานอีกวันยังนั่งบนเก้าอี้ตัวเดิมไม่ต่างกัน ใครบางคนเริ่มเอ่ยทายทักแต่ยังคงถามหาคำตอบ เปิดผ่านบทเรียน แอบหวังให้ตัวเลขซักตัวปรากฏมา อา อา

ไม่รู้ว่ากระดาษแผ่นนี้ เกรดจะดีขึ้นได้รึเปล่า ไอ้คะแนนเต็มร้อยกี่ครั้งก็ยังเหมือนเดิมเลย ไม่เปลี่ยนไป ที่ข้างๆ มีกระดาษอีกใบ กับคะแนนไม่ค่อยเท่าไหร่ เธอกลับยังยิ้ม และหัวเราะแบบนั้นเหมือนเดิม ไม่เปลี่ยนแปลง

อย่าไปสบสายตา เพราะกลัว ถ้ามองออกไป คำตอบที่เคยได้มา มันอาจเลือนลางล่องลอยหายไป แต่ว่าในตอนนั้น เสียงเธอที่ดังบอกมา “เรื่องน่าเบื่อแบบนั้น พอเถอะ ปล่อยทิ้งมันไป”

ปล่อยฉันทิ้งไปเถอะ อยากสลายไปจากโลกนี้ ได้โปรด อย่ารั้งฉันเลย เพราะว่ามองออกไป ในโลกทั้งใบ จะหมุนยังไง ก็ดูว่างเปล่า กระดิ่งนาฬิกาดัง คำพูดที่ปลุก คำพูดที่บอก “ก็เป็นแค่คน ที่ไร้อารมณ์” บอกตัวเองซ้ำๆ เรื่อยมา

แต่อยากจะลองดู ฉีกมันทิ้งกระดาษ ที่กั้นเราจากคำถามคำตอบ ช้าเกินไปไม่ทัน เรารู้ตัวดี เฉลยไม่นานก็คงปรากฏ สิ่งที่มันบอกมา ชีวิตคนหนึ่ง คงเหมือนอะไหล่ ถ้ามันหายไป ก็ไม่เป็นไร “บ่นทำไมไอ้คนบ้าบอ

คิดทำไมให้กังวล” ก็ไม่รู้ว่าที่อยู่ตรงนี้ กี่วันที่มันพ้นผ่าน แต่พอขาดเธอไป ก็ดูเหมือนโลกที่เห็นทั้งใบกลับเปลี่ยนแปลง ไม่รู้ว่ากระดาษพรุ่งนี้ เกรดจะดีขึ้นได้รึเปล่า ไอ้คะแนนเดิมๆ ก็รู้ว่าตัวเลขนั้นคงจะหยุดลง อา อา

ก็ไม่รู้ว่าที่อยู่ตรงนี้ กี่วันที่มันพ้นผ่าน แต่ทำไมกันนะ หยั่งกับโลกที่เห็นทั้งใบกลับขาดไป สีสันที่สะกดตาฉัน จากตัวของเธอวันก่อน กลับจืดจางไป ดูเหมือนว่าไม่มีใครจะจดจำ

หากลองสบสายตา จ้องมองที่หน้าต่างนั้น กระจกที่สะท้อนมาจะส่อง จนเราได้เห็นอะไร อยากจะตอบคำถาม ที่เธอไม่เคยเฉลย แต่หากเราลองหาคำตอบ กลับไม่เข้าใจ

หากฉันรู้คำตอบ ก่อนโลกนี้จะบอกเฉลยข้อสอบแห่งโชคชะตา ฉันก็คงจะเปลี่ยนคำถามที่ถูกขีดเขียนลงไปที่หน้ากระดาษ กระดิ่งนาฬิกาดัง คำพูดที่ปลุก คำพูดที่บอก คือคำของเธอ ที่เคยได้ยิน จากเราไปไม่หวนคืนมา

แต่อาจมีบางคน อยากสลายไปจากโลกนี้ ได้โปรด อย่ารั้งกันเลย เพราะว่าตาบอดมัว เลยไม่รู้ตัว เลยไม่เข้าใจ ที่เธอซ่อนอยู่ คำตอบบนกระดาษถูกแปรพับแปรเปลี่ยนเป็นนกตัวหนึ่ง บินจากหายไป ไม่เหลือร่องรอย

แต่สิ่งหนึ่งที่เธอให้มา ฝังในใจ ไม่เคยลืม

https://aystudioz.wordpress.com/2012/12/24/toumei-answer-kagepro-%e2%99%aa/